A Bizottság 1227/1999/EK rendelete
(1999. május 28.)
a biztosítási szolgáltatási statisztikai adatok továbbításának technikai formátumáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 410/98/EK-Euratom1 [1] rendelettel módosított, a strukturális üzleti statisztikákról szóló, 1996. december 20-i 58/97/EK, Euratom tanácsi rendeletre2 [2] és különösen annak 12. cikke viii. pontjára,
(1) mivel az 58/97/EK, Euratom rendelet közös keretet alakított ki a Közösségen belül a biztosítási ágazat szerkezetére, tevékenységére, teljesítményére és versenyképességére vonatkozó közösségi statisztikák elkészítéséhez;
(2) mivel meg kell határozni a biztosítási szolgáltatásokról nyújtandó adatok technikai formátumát;
(3) mivel a rendeletben szereplő intézkedések összhangban állnak a Statisztikai Programbizottság véleményével,
ELFOGADTA EZT A RENDELETET:
1. cikk
Az 58/97/EK-Euratom rendelet 9. cikkében említett technikai formátum meghatározása e rendelet mellékletében található.
2. cikk
A tagállamok ezt a formátumot az 1996. viszonyítási évre és az azt követő évekre vonatkozó adatok esetében alkalmazzák.
3. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 1999. május 28-án.